Γιασίν Μπενζιά

Ο Γιασίν Μπενζιά (Yassine Benzia,  , γενν. στις  8 Σεπτεμβρίου 1994) είναι Aλγερινός επαγγελματίας ποδοσφαιριστής, ο οποίος αγωνίζεται ως μεσοεπιθετικός για τη Ντιζόν ΦΚΟ.

 Σταδιοδρομία σε συλλόγους 

 Λυών 
Στις 27 Οκτωβρίου 2011, μετά το Παγκόσμιο Κύπελλο U17 του 2011, ο Μπενζιά υπέγραψε το πρώτο επαγγελματικό συμβόλαιο του με τη Λυών, διάρκειας 3 ετών. Στη συνέχεια, προήχθη στην πρώτη ομάδα από τον προπονητή Ρεμί Γκαρντ και πήρε τον αριθμό 25. Έκανε το επαγγελματικό ντεμπούτο του στις 20 Μαΐου 2012, στον τελευταίο αγώνα της σεζόν εναντίον της Νις, μπαίνοντας ως αλλαγή στα τελευταία λεπτά στην ήττα με 4-3. 

Ο Μπενζιά μπήκε ως αλλαγή στη θέση του Μπαφετιμπί Γκομί στο 66ο λεπτό του Σούπερ Καπ Γαλλίας 2012 εναντίον της Μονπελιέ στη Red Bull Arena στις 28 Ιουλίου και ευστόχησε στη διαδικασία των πέναλτι, με την ομάδα του να παίρνει τη νίκη, ύστερα από την ισοπαλία με 2-2 στην παράταση. Στις 22 Νοεμβρίου, σημείωσε το πρώτο επαγγελματικό του γκολ, στην ισοπαλία με 1-1 εναντίον της Σπάρτα Πράγας για τη φάση ομίλων του Γιουρόπα Λιγκ. Σκόραρε και πάλι στον επόμενο αγώνα της διοργάνωσης, στη νίκη με 2-0 στο Σταντ ντε Ζερλάν εναντίον της Χάποελ Ιρόνι Κιριάτ Σμόνα, αλλά δεν πέτυχε άλλο γκολ για την υπόλοιπη σεζόν. 

Στις 16 Αυγούστου 2013, σημείωσε το πρώτο γκολ του στη Λιγκ 1, ανοίγοντας το σκορ στη νίκη με 3-1 επί της Σοσό την πρώτη αγωνιστική του πρωταθλήματος και δίνοντας ασίστ στους Αλεξάντρ Λακαζέτ και Γιοάν Γκουρκύφ για τα άλλα δύο γκολ. Σημείωσε το άλλο μοναδικό του γκολ στη σεζόν στις 8 Δεκεμβρίου, στη νίκη με 3-1 επί της Μπαστιά. 

 Λιλ 
Στις 31 Αυγούστου 2015, ο Μπενζιά υπέγραψε τετραετές συμβόλαιο με τη Λιλ, έναντι περίπου 1 εκατομμυρίου ευρώ. 

Στις 28 Ιανουαρίου 2017, μετά από πάνω από ένα χρόνο χωρίς γκολ, σημείωσε και τα δύο γκολ της Λιλ στη νίκη με 2-1 εναντίον της Λυών. 

 Φενέρμπαχτσε (δανεισμός) 
Στις 31 Αυγούστου 2018, την τελευταία μέρα της μεταγραφικής περιόδου του καλοκαιριού του 2018, εντάχθηκε με μονοετή δανεισμό στη Φενέρμπαχτσε, η οποία εξασφάλισε την επιλογή την μόνιμης μεταγραφής του στο τέλος της σεζόν.

 Ολυμπιακός (δανεισμός) 
Στις 31 Αυγούστου 2019, ανακοινώθηκε ο μονοετής δανεισμός του στον Ολυμπιακό, ο οποίος έληξε πρόωρα στις 29 Ιανουαρίου 2020.

 Ντιζόν 
Στις 30 Ιανουαρίου 2020, υπέγραψε συμβόλαιο 3,5 ετών με τη Ντιζόν ΦΚΟ, έναντι 1,5 εκατομμυρίου ευρώ.

 Διεθνής σταδιοδρομία 
Ο Μπεζνιά υπήρξε διεθνής με τις μικρές Εθνικές της Γαλλίας. Αγωνίστηκε με τις Εθνικές Γαλλίας U16, U17, U18, U19 και U21. Έπαιξε με την Εθνική U17 στο Παγκόσμιο Κύπελλο U17 του 2011. 

Τον Ιανουάριο του 2016, ο πρόεδρος της Αλγερινής Ποδοσφαιρικής Ομοσπονδίας ανακοίνωσε ότι ο Μπεζνιά είχε επιλέξει να αλλάξει τη διεθνή διαθεσιμότητα του στην Εθνική Αλγερίας. Το Μάρτιο του 2016, η FIFA ενέκρινε το αίτημά του να αλλάξει Εθνική ομάδα. Στις 26 Μαρτίου 2016, έπαιξε τον πρώτο του αγώνα για την Αλγερία, εναντίον της Αιθιοπίας στη προκριματική φάση του Κυπέλλου Εθνών Αφρικής 2017. Στις 2 Ιουνίου 2016, σημείωσε το πρώτο του διεθνές γκολ εναντίον των Σεϋχελλών. 

 Στυλ παιχνιδιού 
Σε ηλικία 17 ετών, ο Μπενζιά θεωρήθηκε ο νέος Καρίμ Μπενζεμά. 

 Στατιστικά σταδιοδρομίας 

 Συλλογικά 
ΟμάδαΣεζόνΠρωτάθλημαΚύπελλοΛιγκ ΚαπΕυρώπηΆλλες Σύνολο ΚατηγορίαΣυμ.ΓκολΣυμ.ΓκολΣυμ.ΓκολΣυμ.ΓκολΣυμ.ΓκολΣυμ.Γκολ Λυών  2011-12  Λιγκ 1  1  0  -  -  -  -  1  0  2012-13  16  0  -  -  3 Όλες οι συμμετοχές στο ΟΥΕΦΑ Γιουρόπα Λιγκ  2  1 Όλες οι συμμετοχές στο Σούπερ Καπ Γαλλίας  0  21  2  2013-14  11  2  2  0  1  0  5 Τρεις συμμετοχές στο ΟΥΕΦΑ Τσάμπιονς Λιγκ, δύο συμμετοχές στο ΟΥΕΦΑ Γιουρόπα Λιγκ  0  -  19  2  2014-15  10  2  -  1  0  2   0  -  13  2  2015-16  -  -  -  -  1   0  1  0  Σύνολο  38  4  2  0  2  0  10  2  2  0  53  6  Λιλ  2015-16  Λιγκ 1  25  5  1  0  3  1  -  -  29  6  2016-17  25  3  1  0  1  0  2   0  -  29  3  2017-18  31  1  1  0  1  1  -  -  33  2  Σύνολο  81  9  3  0  5  2  2  0  -  91  11  Σύνολο σταδιοδρομίας  119  13  5  0  7  2  12  2  2  0  144  17 

 Διεθνές 
 Εθνική ομάδα  Έτος Συμ.Γκολ Αλγερία  2016  2  1 201820 Σύνολο 4 1 

 Διακρίσεις 

 Συλλογικές 
Λυών 

 Σούπερ Καπ Γαλλίας: 2012
 Ατομικές 

 Ευρωπαϊκό Πρωτάθλημα U19: Ομάδα του Τουρνουά 2013 

 Σημειώσεις 

 Παραπομπές 

 Εξωτερικοί σύνδεσμοι 
 Προσωπικός ιστότοπος του Γιασίν Μπεζνιά 





 Προφίλ στο Transfermarkt

Κατηγορία:Αλγερινοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Γάλλοι αλγερινής καταγωγής
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Αλγερίας
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Αλγερινοί ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές Χαταϊσπόρ